Die webtuiste wat jou en jou kleuter die langste sal besig hou- nog jare ebn jare lank- is Juffer se blog: My Klaskamer- idees en gedagtes uit 'n juffrou se pen.
Wat 'n vonds! Baba & Kleuter kan nie genoeg lofliedere oor hierdie webskat sing nie, Nie net lei Juffer jou kind op 'n prettige manier stap vir stap deur graad R, 1, 2 en 3 nie, sy bied ook voorskoolse raad en aktiwiteite. Daar is skakels na bruikbare takkaarte en blink idees en jy kan ook inteken as jy personnl;ike aandag nodig het. 'n Nuttige skakel vir kraakvars kleuteraktiwiteite in die blog self is http://juffer.wordpress.com/2009/09/30/inkleurprente-en-aktiwiteite.
Hierdie webtuiste het ontstaan toe 'n kleutermamma op soek was na Afrikaanse kleuteraktiwiteite en voorskoolse inligting op die web ter voorbereiding van haar oudste vir die grootskool.
'n Afrikaanse kleuterklerereeks, haleluja! Skaf vir jou kind tussen een en ses jaar oud 'n T-hempie aan met 'n Afrikaanse trefwoord of rympie op. Jy kies een van die rympies op hul ellelange lys en die kleur van die hemp uit hul kleureversameling.
Soos kleuters.co.za is dit ook 'n goeie versameltuiste. Daar is gratis speletjies vir peuters van twee jaar en ouer, partytjiewenke, aksierympies, resepte, wenke vir ouers en 'n gebruiksvriendelike aanlynwinkel met tonne hulpvaardige Produkte.
'n Program vir peuters wat deur 'n kleuterskoolonderwyseres saamgestel is en waar ouers nuwe dinge soos kleure, vorms en begrippe met die hulp van temas aan hul peuters voorstel en hulle so stimuleer.
Ons Blêrkas van Afrikaanse volksmusiek is 'n argief met 400 Afrikaanse volksliedjies. Klik op die liedjienaam om die woorde te lees en klik op die musieknote om die wysie te hoor. Volksliedjies word weer gewild en kommersiële kunstenaars neem dit ook graag op- dink maar aan Dozi se Ou Ryperd. Stel jou kind hier aan 'n skatkis van geskiedenis bloot.
Hier vind jy elke moontlike leerhulpmiddel in Afrikaans wat jou kind van voorskools tot hoërskool nodig kan kry. Daar's 'n lys van bestelbare Afrikaanse kinder- en jeugboeke en Pretpos is 'n leespakkie met boekies en aktiwiteite wat leeslus aanwakker. Verwag wenke, taalhulp en skryfhulp.
Dis aanvanklik moeilik om jou pad deur dié webtuiste te vind, maar as jy eers agtergekom het waar al die skakels op die tuisblad is en waarheen dit lei, bied dit waardevolle inspirasie en goeie praktiese resepte. Die kletsforum, waar ma's gedagtes wissel, is baie gewild.
Besterklub-maatjies kry weekliks 'n opwindende pretpak propvol wiskunde-, wetenskap- en kunsaktiwiteite en allerlei ander opvoedkundige projekte. Pretpakke word saamgestel volgens 'n maandelikse tema met 'n oorspronklike storie en liedjie wat by daardie tema pas. Die liedjies word deur Lienka, Johrné (albei van disselblom) en Jannie gesing en die stories word onderskeidelik deur Richard van der Westhuizen en Lochner de Kock vertel. 'n Uitstekend saamgestelde webwerf.
Dit help ouers om 'n liefde vir lees by hul jong kinders te skep deur middel van die Disney-boekklub met leesboekies en aktiwiteite. Die webtuiste bevat ook 'n reeks insiggewende artikels oor kinders en leesgedrag.